OzLabs/hebrew-wiki-articles huggingface dataset:
עפיצות

בקבוק [[חומצה טאנית, הצורה המסחרית של עפצן (טאנין)]]
עֲפִיצוּת (באנגלית: Astringency) היא תחושת יובש או חספוס בפה הנגרמת מאכילת מזונות או שתיית משקאות המכילים עפצן (טאנין), כמו יין אדום ותה.

הרוק המופרש מבלוטות הרוק שבלסת התחתונה (באנגלית: Submandibular salivary gland) ומהבלוטות שמתחת ללשון (באנגלית: Sublingual salivary glands) מכיל גליקופרוטאין (חלבון אליו קשורות קוולנטית מולקולות סוכר) הנקרא מוצין (mucin). המוצין מקנה לרוק צמיגות ו"שמנוניות" המאפשרת תנועה חלקה של הלשון בחלל הלוע. כאשר טאנינים שמקורם בקליפת הענב ממנו ייצרו את היין (או מכל מקור אחר) מגיבים עם המוצין שבפה, החלבון שאמור לצפות את החך מתכווץ ונוצרים גושים הניתקים מפני השטח. הרוק מאבד מצמיגותו והלשון מרגישה חיכוך מוגבר שהמוח מפרש כ"יובש". תחושה זו היא ה"עפיצות".

אחת המטרות של טועם יינות כשהוא מגלגל את היין בפיו היא להבחין במידת העפיצות של היין על פי הקלות בה נעה הלשון בפה. כיוון שהפה אינו יבש באמת, שתיית מים לא מפחיתה מיד את תחושת היובש והחספוס בפה.

העפיצות מבדילה בין יינות אדומים (עפיצים) ללבנים (חסרי עפיצות ולכן "קלים" יותר).

== קישורים חיצוניים ==

* [https://spittoon.co.il/טאנינים-ביין-או-למה-יש-יינות-שמתים-מהר/ טאנינים ביין: למה יש יינות שמתים מהר יותר? - שגיא קופר, המרקקה היומית]
* 

קטגוריה:יין
קטגוריה:מזון
קצין בטיחות בתעבורה

קצין בטיחות בתעבורה הוא תפקיד בארגון האחראי על בטיחות ועל תקינות כלי הרכב ועל הדרכת הנהגים. קצין בטיחות בתעבורה הוא היועץ להנהלה בתחום הבטיחות בתעבורה ומהווה את הקשר לגורמים חיצוניים בתחום, כדוגמת המשטרה וחברות הביטוח.

תפקיד קצין הבטיחות הוגדר בחוק (חלק י' של תקנות התעבורה) כחלק מהמאבק בתאונות הדרכים, כאשר כל מפעל, עסק וכיוצא בזה, המחזיק מספר כלי רכב מסוג ובהיקף המפורט בחוק, מחויב להעסיקו. במקרים מיוחדים, מפקח קצין הבטיחות גם על הובלת חומרים מסוכנים, על מובילי משנה של החברה וכן על עוזרים או קציני בטיחות אזוריים.

הסמכת קציני בטיחות, הדרכתם והפיקוח עליהם הם באחריות משרד התחבורה.

== קישורים חיצוניים ==
*[http://www.igudkb.co.il איגוד קציני בטיחות בתעבורה]
*[https://web.archive.org/web/20170319022653/http://rishuy.mot.gov.il/he/traffic-safety/591-role תפקידי קציני בטיחות בתעבורה] באתר משרד התחבורה
* 

קטגוריה:מקצועות אכיפת החוק
קטגוריה:בטיחות בתחבורה
קטגוריה:ניהול תחבורה
מרקוס אורליוס (פסל)

פסל מרקוס אורליוס
פסל מרקוס אורליוס (קיסר באימפריה הרומית) הוא פסל ברונזה שנוצר בשנת 145 לספירה, בשיטת השעווה האבודה, כחלק מפולחן הקיסר בו הוצבו פסלי הקיסרים בערים ברחבי האימפריה, השתחוו להם וחלקו להם כבוד של אלים.

יצירה זו חשובה במיוחד מכיוון שזהו הפסל היחיד ששרד מתקופת האימפריה הרומית שבו מופיע קיסר על סוס, וממנו נלקח הרעיון לתיאור שליטים ואישים חשובים בעיצומה של רכיבה (לדוגמה: "נפוליאון חוצה את האלפים").

==תיאור היצירה==
הסוס מתואר בעיצומה של הליכה, כשרגלו הימנית הקדמית באוויר וראשו קורע את האוויר בפה פתוח ואוזניים זקופות.
בניגוד גמור לסערה שמצוי בה הסוס, הקיסר מרקוס אורליוס אשר לגופו טוגה רומית, שהיא הבגד הרשמי של אזרחי רומא, יושב עליו בשלווה, ביטחון וגאווה, הוא מניף את ידו הימנית, כמברך את נתיניו במחווה.

השפעות רומיות על עיצוב הפסל:
* אינדיבידואליות בפרופורציות הפנים
* תיאור דקדקני בפרטים הקטנים
* יצירה לשם תיעוד והנצחה

השפעות יווניות על עיצוב הפסל:
* אנטומיה קלאסית
* דינמיות נטורליסטית
* פרופורציות אידאיות
* משחק בקפלי הבד המדגיש את תוואי הגוף שמתחתיו

==הסיבה לכך שפסל זה שרד במרוצת השנים==
פסלו של הקיסר מרקוס אורליוס פוסל בתקופה בה האמנות הרומית הייתה בפריחתה הגדולה, אך בתקופת שלטונו של קונסטנטינוס, כמאתיים שנים לאחר מכן, רמת האמנות התדרדרה בהרבה. זו הסיבה שהקיסר קונסטנטינוס ציווה להסיר תבליטים ממבני הנצחה של קיסרים שקדמו לו, ברמת פיסול גבוהה בהרבה מהרמה בזמנו, ולהצמידם אל מבני הניצחון שלו (שער ניצחון במקרה זה). סיבה נוספת ל"גנבה" זו היא שמצב האימפריה היה רעוע באותם ימים, והקיסר העדיף לבנות לעצמו במהירות מבנה ניצחון גדול ומפואר שינציח אותו לפני שיכבוש את מקומו קיסר אחר או לפני שינוצח על ידי שבטים ברבריים, או כל סיבה אחרת שתוביל להפלתו.

אחד מהתבליטים שנלקחו אל שער הניצחון של קונסטנטינוס היה תבליט ממבנה הנצחה של מרקוס אורליוס, בה נראתה דמותו, וזוהו פניו בבירור.

בשנת 313 לספירה הכריז הקיסר קונסטנטינוס על הנצרות כדתה הרשמית של האימפריה הרומית, ובכך ביטל את האמונה בשבעת האלים הרומיים ובפולחן הקיסר. בעקבות כך, אחת מפעולותיהם של הנוצרים, משהתירו את דתם, הייתה לנפץ את כל פסלי האלים והקיסרים, פרט לפסליו של הקיסר קונסטנטינוס, שכבר לא היה חי, כי הרי הוא האיש שהתיר את האמונה.

על שער ההנצחה של קונסטנטינוס נמצא תבליט המתאר קיסר בעל פנים ייחודיות (מרקוס אורליוס היה בעל פנים יוצאות דופן בשורות הקיסרים בזכות מוצאו הספרדי), ומשום שאיש כבר לא ידע איך קונסטנטינוס נראה בחייו חשבו כי זהו דיוקן פניו של קונסטנטינוס, וזו הסיבה כשמאוחר יותר, משנתקלו בפסל הפרש, סברו כי הוא הקיסר קונסטנטינוס, וזו הסיבה שלא הרסו אותו, אלא שימרו אותו. כך פסל הפרש של מרקוס אורליוס שרד עד ימינו.

==קישורים חיצוניים==

קטגוריה:פסלים (יצירות)
קטגוריה:האימפריה הרומית
קטגוריה:פיסול רומי
קטגוריה:רומא: פסלים
קטגוריה:גברים בפיסול
קטגוריה:אוספי המוזיאונים הקפיטוליניים
אפוד מגן

אדם לובש אפוד מגן
אפוד מגן של חברת [[פלסן סאסא]]
אפוד מגן או שכפ"ץ (ראשי תיבות של שכבת פיצוץ), הוא סוג של שריון גוף מודרני אשר נועד להגן על פלג הגוף העליון של הלובש אותו, מפני כלי נשק כגון אקדחים, רובים ורובי ציד, ונתזים שנוצרים מחומרי נפץ כגון רימוני יד ונפילת פגזים ואף מנשק קר כגון סכינים וכדומה. 

אפודי המגן נלבשים לרוב על ידי כוחות משטרה, צבאות ושומרי ראש. חוץ מכוחות אכיפה, הפריט נלבש על ידי טרוריסטים, לוחמי גרילה ולפעמים גם חברי קבוצות פשעים מאורגנים. אפודי מגן הם סטנדרט בלוחמה צבאית והוכחו כיעילים בהגנה על לובשיהם מפני פגיעות קטלניות.

ראשי מדינות לובשים אף הם לעיתים אפוד מגן דק מתחת לחליפה, וזאת בהוראת הגופים האחראים על אבטחתם.

== סקירה ==
רוב אפודי המגן כיום עשויים מאריגי קוולאר או לוחות פלדה חסינת כדורים כגון פלדת AR 500 או חומרים מרוכבים דומים. לעיתים קרובות, אפודי מגן אלה מתוגברים בלוחות ממתכות שונות כגון פלדה או טיטניום, ומחומרים מלאכותיים כגון קרמיקה ופוליאתילן ("אפוד קרמי"). החומר הקשיח מרופד לרוב בבד הנעים יותר ללבישה. 

אפודי מגן קלים מגנים לרוב רק מרסיסים, ואינם מגנים כנגד קליעים. לעומת זאת, אפודים קשיחים וכבדים יותר, כגון אפודים קרמיים, מגנים כנגד קליעים מסוגים שונים, אך גם הם חדירים לקליעים גדולים ומתוחכמים יותר, ואינם מגנים באופן מלא כנגד ירי מטווח קצר.

לבישת אפוד מגן מעלה באופן סטטיסטי את הסיכוי לשרוד מתקפת ירי, אך אינה מבטיחה שרידות, שכן הראש אינו מוגן.

=== אופן ההגנה ===
אפוד המגן מבצע את פעולת ההגנה על ידי כך שהוא מונע חדירה של הקליע אל הגוף. הדבר מתבצע על ידי כך שהקליע פוגע בשכבה של חומר קשה ובלתי חדיר. למרות זאת, האפוד אינו יכול למנוע את ספיגת התנע הגבוה של הקליע. התנע מועבר ברובו אל הגוף ויכול לגרום לגוף לעוף בכח אחורנית. אפוד טוב יבצע פיזור מקסימלי של הכח על פני שטח פנים גבוה ככל האפשר, וכך ה"מכה" שמקבל הגוף תפוזר והנזק הנגרם יהיה קטן יותר. אף על פי כך, האפוד לא יכול למנוע לגמרי נזקים פוטנציאליים לאיברים הפנימיים. רוב אפודי המגן אינם בעלי יכולת הגנה נגד כלי נשק אחרים כגון סכינים, חצים, דוקרני קרח וקליעים עם קצוות מחודדים. בנוסף, אפודי מגן אינם יכולים לעצור כדורים חודרי שריון.

===רמות ההגנה של אפודי מגן===
אפודי מגן שונים זה מזה באופן ההגנה והחומרים שמהם הם מורכבים וגם ברמת ההגנה שלהם (רמת הגנה מסמנת עד איזה סוג איום האפוד יכול להגן על הלובש אותו).
ישנן שש רמות של אפודי מגן וכל רמה עוצרת את כל הקליברים שהרמות מתחתיה עוצרות וגם כדורים קצת יותר חזקים.

* רמה I : אפוד רמה אחת עוצר כדורים בקוטר של 380. ACP. ו 22x10 LR
* רמה IIA : אפוד רמה שתיים A עוצר כדורים בקוטר 9x19 מ"מ פרבלום, S&W .40 ו- 45. ACP.
* רמה II : אפוד רמה שתיים עוצר כדורים בקוטר 357. Magnum.
* רמה IIIA : אפוד רמה שלוש A עוצר כדורים בקוטר 357. SIG ו- 44. Magnum.
* רמה III : אפוד רמה שלוש עוצר כדורים בקוטר 5.56x45 מ"מ נאט"ו, 500 S&W, 7.62x39 מ"מ עד לקוטר של 7.62x51 מ"מ נאט"ו.
* רמה IV : אפוד רמה ארבע עוצר כדורים חודרי שריון בקוטר 30-06. Springfield ו AP 7.62x51.

שריון פינוי פגזים (נקרא גם Bomb suit) דומה להכלאה בין שריון לוחות מקסימיליאן לאפוד מגן.

==ראו גם==
*שריון
*שריון גוף
*קסדה
*מיגון 

==קישורים חיצוניים==

* 
* 
* [https://web.archive.org/web/20140301212528/http://www.refua.atal.idf.il/Sip_Storage/FILES/6/2946.pdf הפרעה תחושתית בצדי הירך ממושך באפוד מגן קרמי: פרשת מקרה], באתר חיל הרפואה
* 
קטגוריה:שריון
דני איינג'

דניאל ריי "דני" איינג (באנגלית: Daniel Ray "Danny" Ainge; נולד ב-17 במרץ 1959 באורגון), הוא ספורטאי עבר אמריקאי ששיחק הן כדורסל והן בייסבול בליגות הבכירות ביותר בארצות הברית. אימן את קבוצת פיניקס סאנס ושימש ג'נרל מנג'ר של קבוצת בוסטון סלטיקס מליגת ה-NBA. כיום מנכ"ל היוטה ג'אז.

== קריירה ==
איינג' היה ספורטאי רב גוני, בתיכון הוביל פעמיים את נבחרת בית הספר לאליפות המדינה בפוטבול, באוניברסיטת בריגהאם יאנג בה למד היה חבר בנבחרת הכדורסל והוליך אותה שלוש פעמים רצופות לטורניר האליפות של ה-NCAA. את קריירת הספורט המקצוענית שלו החל איינג' דווקא בבייסבול, ושיחק בשורות הטורונטו בלו ג'ייז בליגת ה-MLB בשנים 1979-1981. לאחר מכן הציב עצמו לדראפט ה-NBA ונבחר בסיבוב השני על ידי הבוסטון סלטיקס. איינג' התקדם בהדרגה לחמישייה והיה לו חלק משמעותי באליפויות הקבוצה ב-1984 ו-1986. לצדו בקו האחורי שיחק דניס ג'ונסון, ובקו הקדמי שיחקו לארי בירד, קווין מקהייל ורוברט פאריש. עד היום נחשבת חמישייה זו, לצד חמישיית הלייקרס ב-1988, לטובה בהיסטוריה.

ב-1989 הועבר איינג' לסקרמנטו קינגס ובשנה שלאחר מכן לפורטלנד טרייל בלייזרס. ב-1992 הגיע עם הקבוצה לגמר בו הפסידה קבוצתו לשיקגו בולס. במשחק החמישי באותה סדרה קבע שיא NBA לנקודות לשחקן בהארכה במשחק גמר (תשע). בשנה שלאחר מכן הגיע לגמר שוב, הפעם במדי קבוצתו הרביעית, פיניקס סאנס, והפסיד שוב לבולס. בכך היה לשחקן היחיד בהיסטוריה שהפסיד שנה אחרי שנה בגמר במדי שתי קבוצות שונות.

איינג' פרש מכדורסל לאחר עונת 1994–1995, ובעונה שלאחריה מונה למאמן הפיניקס סאנס. הוא אימן במשך יותר משלוש עונות, ומאזנו עמד על 136 ניצחונות ו-90 הפסדים.

ב-2003 חזר לסלטיקס, הפעם בתפקיד 'האחראי על פעילויות הכדורסל' של המועדון. בשנים הראשונות ביצע מספר עסקאות רעות מאוד, ונותר בתפקידו הרבה הודות לתמיכתו של נשיא המועדון, רד אאורבך. לקראת עונת 2007–2008 ביצע טרייד משמעותי עם חברו לשעבר לקבוצה שהיה אז סגן נשיא קבוצת מינסוטה טימברוולבס, קווין מקהייל, במסגרתו הועבר לסלטיקס הכוכב קווין גארנט בתמורה לחמישה שחקנים. הטרייד הוביל למהפך הגדול בתולדות ה-NBA במאזן של קבוצה, מעונה של 24 ניצחונות לעונה של 66 ניצחונות, המאזן הטוב ביותר בליגה וזכייה באליפות. ביוני 2021 הודיע על פרישה מהתפקיד.

ב-15 בדצמבר 2021 מונה להיות מנכ"ל היוטה ג'אז

== קישורים חיצוניים ==

* [http://www.databasebasketball.com/players/playerpage.htm?ilkid=AINGEDA01, דף סטטיסטיקה]

==הערות שוליים == 

קטגוריה:פרשני כדורסל אמריקאים
קטגוריה:כדורסלנים אמריקאים
קטגוריה:כדורסלני פיניקס סאנס
קטגוריה:כדורסלני בוסטון סלטיקס
קטגוריה:כדורסלני סקרמנטו קינגס
קטגוריה:כדורסלני פורטלנד טרייל בלייזרס
קטגוריה:מאמני כדורסל אמריקאים
קטגוריה:שחקני בייסבול אמריקאים
קטגוריה:שחקני בסיס שני
קטגוריה:שחקני בסיס שלישי
קטגוריה:ספורטאים רב תחומיים
קטגוריה:מאמני פיניקס סאנס
קטגוריה:משתתפי משחק האולסטאר של ה-NBA
קטגוריה:כדורסלני אוניברסיטת בריגהאם יאנג
קטגוריה:בחירות דראפט של בוסטון סלטיקס
קטגוריה:מנהלי קבוצות ב-NBA
קטגוריה:אורגון: כדורסלנים
קטגוריה:שחקני טורונטו בלו ג'ייז
קטגוריה:אמריקאים שנולדו ב-1959
חומוס מטמטם

חומוס מטמטם הוא אלבומו הראשון והיחיד של אמן הראגמאפין וההיפ הופ הישראלי יהושע סופר, תחת השם נייג'ל האדמו"ר. האלבום יצא ב-1993, ואף על פי שמכירותיו כשלו, הוא השפיע רבות על סצנת הראפ וההיפ הופ בישראל.

== רקע ==
מקליט האלבום, יהושע סופר, שחתום על האלבום כ"נייג'ל האדמו"ר", הוא יהודי-ג'מייקני שעלה לישראל ב-1989. מלבד ההקלטה עצמה, הוא גם אייר את עטיפתו של האלבום. בעת שהוקלט האלבום עדיין לא שלט סופר בשפה העברית די הצורך, ולכן שר את מילות השירים שנרשמו בתעתיק לאותיות אנגליות. משיצא האלבום, ב-1993, זכו שיריו להשמעות רבות ברדיו, ובמיוחד "חומוס מטמטם", "עסק שחור" ו"לסובב את הגוף", אך האלבום עצמו לא שגשג במכירותיו. האלבום נחשב כאלבום ההיפ הופ הישראלי הראשון ופריט אספנים בקרב חובבי הז'אנר.

שירי האלבום עוסקים בעיקר בהתפארות עצמית ("מעולם לא היה אחד מחליק כמוני" מתוך השיר "עסק שחור"), ריקודים, מסיבות ("כולם מסובבים את הגוף") ועקיצות כלפי המשטרה. ניתן להסתכל על האלבום גם כפרודיה על אלבומי גנגסטה ראפ העוסקים בנושאים זהים, אם כי, בניגוד להם ולאלבומי היפ הופ ישראליים מאוחרים יותר, "חומוס מטמטם" היה נטול מחאה חברתית.

את האלבום הקדיש סופר לזכרה של הילדה חוה וקסברג (1981 – 1993), בתו של חבר משפחה.

== רשימת רצועות ==
{| class="wikitable"
|- style="background: #efefef;"
! scope="col" | מספר רצועה
! scope="col" | שם
! scope="col" | משך
! scope="col" | הערות
|-
! scope="row" | 1
| חומוס מטמטם
| 03:22
| שיר הנושא של האלבום וגם השיר שזכה להכי הרבה השמעות ברדיו
|-
! scope="row" | 2
| עסק שחור
| 04:43
| השיר שימש השראה לשמה של תוכנית ההיפ הופ הוותיקה של גלגלצ - עסק שחור
|-
! scope="row" | 3
| פגישה על עיוור
| 03:56
| שיר הומוריסטי על פגישה עיוורת שהפכה לכישלון.
|-
! scope="row" | 4
| לסובב את הגוף
| 05:07
| שיר עם גוונים קלים של מחאה כנגד "תרבות הסמוך" הישראלית.
|-
! scope="row" | 5
| קטע פסנתר
| 00:46
|
|-
! scope="row" |6
| שים ראגאמפין
| 05:12
|שיר המאדיר ראגה.
|-
! scope="row" | 7
| מזל גרוּזיני
| 04:50
|
|-
! scope="row" | 8
| חומוס רמיקס
| 04:13
|
|-
! scope="row" | 9
| אני לא מפסיק
| 03:33
| שיר עם מאפייני ראפ-מטאל, מלווה בריף גיטרה חשמלית
|}

== קישורים חיצוניים ==

* [https://web.archive.org/web/20071116134145/http://player.walla.co.il/?w=%2F%2F664106%2Fwalla%2F%40video הקליפ "עסק שחור"]
* [https://genius.com/Nigel-addmore-hummus-metamtem-lyrics מילות השיר "חומוס מטמטם" באתר genius]
*[http://www.lightbaz.com/2012/08/נייגל-האדמור/ ריאיון עם האדמור באתר "אור בזויות"]

==הערות שוליים==

קטגוריה:אלבומי בכורה מ-1993
קטגוריה:אלבומים בעברית
קטגוריה:אלבומי היפ הופ ישראליים
קטגוריה:אלבומים שהופקו על ידי יוסי פיין
הדרך הצבאית הגאורגית

הדרך הצבאית הגאורגית
הדרך הצבאית הגאורגית, 1911
הדרך הצבאית הגאורגית (בגאורגית: საქართველოს სამხედრო გზა - סַכַּרתווֶלוֹס סאמחֶדרוֹ גזַה, ברוסית: Военно-Грузинская дорога – וואיינו-גרוזינסקאיה דורוגה) הוא השם ההיסטורי לדרך הראשית החוצה את הרי הקווקז מגאורגיה לרוסיה. 

אורכה של הדרך הוא 208 ק"מ והיא מקשרת בין טביליסי, בירת גאורגיה, לולדיקווקז, בירת צפון אוסטיה ברוסיה. בחלקה הגאורגי ממוספרים הכבישים לאורך הדרך כ-M1 ו-M3. הדרך נמתחת מטביליסי צפונה לאורך נהר הקורה ונהר תתרי ארגווי, חוצה את מעבר ג'ווארי בגובה 2,379 מטרים ואת נקיק דריאל, ומשם דרך הגבול הבינלאומי ובמורד עמק נהר טרק עד ולדיקווקז. 

הדרך הצבאית הגאורגית הוזכרה לראשונה על ידי הגאוגרף היווני, סטרבון, במאה ה-1, ונקראה בזמנו כ"הדרך למעבר דריאל". צבא האימפריה הרוסית סלל כבר בתקופת מלחמת רוסיה-טורקיה, 1774-1768 מסלול שיאפשר לכוחות צבאו לעבור בדרך הצבאית. בניית הדרך, תחת פיקודו של הגנרל הרוסי ג.ג. טוטלבן, החלה עם חתימת חוזה גאורגייבסק, בשנת 1783, שהפך את הממלכה המזרח גאורגית, כארתלי-קאחתי למדינת חסות של האימפריה הרוסית. בשנת 1799 השלים הצבא הרוסי את בנייתה של הדרך לאורך נתיב אשר שימש פולשים וסוחרים. לאחר שכארתלי-קאחתי הצטרפה לאימפריה הרוסית בשנת 1801, החלו הרוסים בעבודות הרחבה וסלילה של הדרך אשר באו לכלל סיום בשנת 1863. 

לדרך נודעה משמעות רבה בהתפתחות עבר הקווקז, אך עם השנים פחתה חשיבותה בשל העיכובים במעבר הגבול שבין גאורגיה ורוסיה, ולעיתים אף סגירתו המוחלטת או לזרים בלבד.

== אתרים לאורך הדרך ==

לאורך הדרך אתרים בעלי העניין שהעיקריים הם:
* מצחתה, בירתה ההיסטורית של גאורגיה 
* מנזר הצלב או "מנזר ג'ווארי" מהמאה ה-6-ה-7
*סכר מאגר ז'נוואלי (Zhinvali Dam)
* אנאנורי - מצודה מימי הביניים
* גודאורי - עיירת סקי הממוקמת במדרונות הדרומיים של רכס הרי הקווקז הגדול בגאורגיה 
*אנדרטת הידידות גאורגיה-רוסיה (Russia–Georgia Friendship Monument)
*מעיינות מינרליים וטראוורטין
*עמק הטרוסו (Truso Gorge)
* כנסיית השילוש הקדוש בכפר קזבגי
* הר קזבק 
* מעבר דריאל

== תמונות מהדרך הצבאית הגאורגית == 

<gallery>
תמונה:Ananuri bridge.jpg|גשר אנאנורי
תמונה:Ananuri castle 01.jpg|מצודת אנאנורי
תמונה:Darielpass 1906.jpg|מעבר דריאל 1906
</gallery>

<gallery>
תמונה:Georgian Military Road.jpg|נוף בדרך הצבאית
תמונה:Hamlet NorthGeorgia.jpg|כפר גאורגי לצד הדרך
תמונה:Ossetian Waterfall.jpg|מפל מים אוסטי ליד הגבול
</gallery>

<gallery>
תמונה:TerekRiver NorthGeorgia.jpg|נהר טרק
תמונה:Tsminda Sameba.jpg|כנסיית השילוש ליד הר קזבק
תמונה:Zemomleti downhill.jpg|מדרון זמומלטי
</gallery>

<gallery>
תמונה:Zemomleti.jpg|כפר זמומלטי
תמונה:Zhinvali reservoir 02.jpg|מאגר ז'ינוואלי
תמונה:Zhinvali reservoir from Ananuri.jpg|מאגר ז'ינוואלי מבט ממצודת אנאנורי
</gallery>
<gallery>
תמונה:Krestovy Mountain Pass.jpg|ג'ווריס אור'לטיחילי - נקודת הגבול האחרונה של גאורגיה על הדרך הצבאית הגאורגית
תמונה:Mzcheta.jpg|מנזר הצלב במצחתה
תמונה:GeorgianMilitaryHighway.jpg|תמונה בדרך
</gallery>

== קישורים חיצוניים ==

* 
*[http://weecheng.com/europe/caucasus/ge/hwy/hwy2.htm תמונות מהדרך הצבאית הגיאורגית] 
*[http://armenianhouse.org/villari/caucasus/frosty-caucasus.html סיפור מסע מהדרך הצבאית הגיאורגית, 1906] 

קטגוריה:גאורגיה: גאוגרפיה
קטגוריה:כארתלי
דרך
קטגוריה:קווקז
קטגוריה:קווקז: גאוגרפיה
קטגוריה:כבישים בין-לאומיים
פרנק אזולאי

פרנק אזולאי (נולד ב-1 ביולי 1968) הוא שף ישראלי.

==ביוגרפיה==
נולד בשם הנרי פרנק אזולאי ברובע היהודי בפריז שבצרפת. מגיל צעיר השתייך לחבורות רחוב, ובעקבות זאת נשלח לפנימייה המיועדת לנערים בסיכון תחת פיקוח קצין מבחן. לאחר שנה, יצא פרנק מהפנימייה והחל להקדיש את זמנו לבישול. בראשית דרכו למד פרנק בבית-ספר בשטרסבורג. לאחר שנתיים פרש, ובגיל 18 עלה לישראל לשרת בצה"ל. לאחר סיום שירותו הצבאי, חזר אזולאי לצרפת, שם עבד בשתי מסעדות. לאחר מכן עזב את צרפת לטובת ניו יורק, בה חי שבע שנים.

ב-1992 חזר אזולאי לישראל עם רעייתו שהכיר בניו יורק והחל לעבוד כשף במסעדת "דלידג". לאחר שש שנים הפך לשותף במסעדה, אך המסעדה נקלעה לקשיים ואזולאי נכנס לחובות וחי תחת איומים מפני עיקולים ופקודות מאסר, אך הוא הצליח להחזיר חובות אלו וסגר את המסעדה. ניסיונות נוספים של אזולאי לפתוח מסעדות או לעבוד בהן כשף לא עלו יפה ולעיתים רבות הסתיימו בטונים צורמים.

במשך ארבע שנים השתתף בתוכנית הטלוויזיה של סיגל שחמון "סיגליות". כן הופיע בתוכנית המתיחות "פספוסים" של יגאל שילון, התארח בתוכנית "טעמים" של צחי בוקששתר, ואף קיבל רצועה יומית של עשר דקות בטלוויזיה בשם "מנה מנה עם פרנק". בעקבות חשיפתו לקהל התארח כשף ראשי בתוכנית "עושים חיים וטעים" של שרית וינו-אלעד, ובתוכנית "המסיבה עם יובל כספין". כמו כן שימש מספר פעמים כשופט בתוכנית "קרב סכינים". הוא הוציא DVD בשם "פשוט לבשל עם פרנק אזולאי", ומשמש כיועץ למסעדות שונות.

ב-2006 השתתף גם בשעשועון "פפראצי" של yes, ובתוכנית "The Show" בערוץ 10. ב-2011 הנחה את התוכנית "ירדה בגדול" בערוץ הבריאות, וכשף בתוכנית "עושים שכונה" בערוץ 2. 

בשנת 2018 השתתף אזולאי בעונה השלישית של התוכנית "משחקי השף" כמתחרה בנבחרת של השף אסף גרניט, והודח שמיני.

אזולאי גרוש ואב לשניים.

==קישורים חיצוניים==
* 
* 
* 

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שפים ישראלים
קטגוריה:משתתפים בתוכניות מציאות ישראליות
קטגוריה:משתתפי נינג'ה ישראל V.I.P
קטגוריה:ישראלים ילידי צרפת
קטגוריה:עולים בשנות ה-1980
קטגוריה:ישראלים שנולדו ב-1968
ספינל

ספינל הוא מינרל שהוא גם אבן חן.

==תיאור==
נוסחת הספינל היא MgAl<sub>2</sub>O<sub>4</sub>. צורת תא היחידה של הסריג היא מארז צפוף קובייתי הבנוי מטטרהדרונים שבמרכזם אטום מגנזיום, וקדקודיהם אטומי חמצן, ואוקטהדרונים שבמרכזם אטום האלומיניום. צורת הגביש הנפוצה היא אוקטהדרון, לרוב כגבישים תאומים. המינרל יכול להיות חסר צבע אבל לרוב צבעו אדום, כחול, ירוק, צהוב, חום או שחור. בעבר התגלה בסרי לנקה ספינל נדיר בצבע לבן, אך כיום אין יודעים את מקורו. את הספינל מוצאים בחצץ אבני החן שבסרי לנקה, ובאבני הגיר במיאנמר, בתאילנד, בברזיל ובאפגניסטן. בגלל צבעו האדום נעשה לעיתים שימוש בספינל הזול יותר כתחליף לאודם. בכתר הקיסרי הבריטי, המשמש להכתרת מלכי אנגליה, יש אבן הקרויה "אודם הנסיך השחור" (Black Prince's Ruby), שהיא בעצם ספינל. גם אבן החן המכונה "אודם טימור" (Timur Ruby) בתכשיטי המלכה היא ספינל.

מקור שמו של המינרל אינו ודאי. אחת ההשערות היא כי מקורו מהמילה היוונית "ספינה", שפירושה "קוץ", רמז לצורת הגביש של המינרל. ספינל אדום שקוף היה קרוי "אודם ספינל" או "אודם באלאס", ובזמנים קדומים לא הבדילו בינו לבין אבן אודם אמיתית. הכינוי "באלאס" הוא קיצור של באלאסקיה, שמו הקדום של חבל בדחשן, אזור במרכז אסיה המצוי במעלה הנהר קוקצ'ה, אחד מיובליו של האמו דריה. ספינל צהוב מכונה רוביקלה.

ניתן למצוא ספינל שהוא מינרל מותמר גם כמינרל ראשוני בסלעי יסוד בסיסיים, משום שבמאגמה היוצרת סלעי יסוד אלה, תחמוצת האלומיניום אינה עוברת תהליכים ליצירת פצלת השדה אלא מתגבשת לקורונדום או מתרכבת עם מגנזיום ליצירת ספינל. זו הסיבה מדוע מוצאים ספינל ואודם יחד.

על שם המינרל ספינל קרויה קבוצה שלמה של מינרלים, קבוצת הספינל. הנוסחה הכללית של המינרלים במשפחה היא X)(Y)<sub>2</sub>O<sub>4</sub>), כאשר X מייצג קטיונים מתכתיים דו־ערכיים כדוגמת מגנזיום, ברזל, ניקל, מנגן ו/או בדיל. ו-Y מייצג קטיונים מתכתיים תלת־ערכיים כדוגמת אלומיניום, ברזל, כרום, ו/או מנגן.

== ספינל בישראל ==
החל משנת 2000 דיווחה חברת שפע בישראל ג'י אם בע"מ כי במסגרת עבודות אקספלורציה אחר מרבצי אבני חן באזור הר הכרמל ועמק יזרעאל נמצאו ספינלים שחורים. [https://www.shefagems.com/our-gems/holy-land-spinel]

בשנת 2020 קיבלה החברה "תעודת תגלית" מהמפקח על המכרות במשרד האנרגיה על מרבץ כלכלי שנמצא בעמק זבולון וכולל מגוון אבני חן ובתוכם ספינל. [https://www.gov.il/BlobFolder/generalpage/search_tab/he/869D12.pdf]

החל משנת 2022 פועלת חברת בת של שפע, חברת הולי ג'מס אי. סי. בע"מ באמצעות מותג התכשיטים HOLYGEMS בייצור שיווק ומכירה של תכשיטי יוקרה המשובצים באבני ספינל שנכרו בישראל. [https://holy-gems.com/collections/spinel]

==לקריאה נוספת==

<div style="direction: ltr;">
*Deer, Howie and Zussman (1966) An Introduction to the Rock Forming Minerals, Longman, pp.424-433. 

</div>

==קישורים חיצוניים==

*[http://www.ruby-sapphire.com/spinel.htm ספינל: ההיסטוריה והמסתורין מאחורי אבן־חן מופלאה]
*[https://web.archive.org/web/20080516200604/http://mineral.galleries.com/minerals/oxides/spinel/spinel.htm ספינל באתר Mineral Galleries]
* 

*[https://web.archive.org/web/20130504094435/http://www.uwgb.edu/dutchs/Petrology/Spinel%20Structure.HTM Spinel structure by Steven Dutch]
*[http://www.tf.uni-kiel.de/matwis/amat/def_en/kap_2/basics/b2_1_6.html Spinel structure]
== הערות שוליים ==

קטגוריה:מינרלים אוקסידיים
קטגוריה:מינרלי מגנזיום
קטגוריה:מינרלים
קטגוריה:מינרלים יוצרי סלעים
קטגוריה:אבני חן
מחנה יהודה (פתח תקווה)

אנדרטת מייסדי מחנה יהודה בפתח תקווה ברחוב [[מנחם רצון]]
מחנה יהודה היא שכונה בפתח תקווה.

== היסטוריה ==
השכונה נוסדה בשנת 1912 או 1913 (בהתחלה נקראה השכונה 'נחלת יהודה') על ידי המשרד הארצישראלי כמושב עצמאי עבור עולים שהגיעו מתימן. על שנת היווסדות השכונה מתנהל ויכוח בין תושבי השכונה הוותיקים שטוענים שזה היה בשנת 1912, ובין תושבי הדר גנים שהוקמה באותה שנה. לדברי תושבי הדר גנים שכונתם הוקמה ראשונה, ולכן קבעו את 1913 כשנה שבה נוסדה 'נחלת יהודה'. העולים הגיעו עוד טרם סיום הקמת הבתים ושוכנו בסוכות ורפתות עד הקמת הבתים. חלק מהמשפחות זכו להיכנס לבתים, ואף סדרו גינות לפני הבתים והשאר התגוררו בצריפים. ביוני 1913 סודר משאבת יד לבאר במרכז המושב. המשך הבנייה התעכבה בגלל מלחמת העולם הראשונה. באמצע שנות ה-20 קבלו המתיישבים במושב חלקה של כמה מאות דונמים שנרכשו מערבי על ידי חברת גאולה והקרן הקיימת.

באר המים למושב נחפרה בשנת 1921.

בשנת 1930 המליצה ממשלת המנדט על איחוד מחנה יהודה, כפר גנים ועין גנים עם פתח תקווה למועצה מקומית אחת. בשנת 1937 צורפה כשכונה לעיר פתח תקווה. בגלל עוניים של תושבי השכונה נתנה להם הנחה של 35% בארנונה. בשנת 1943 הגיע מספר הנפשות בשכונה לכ-1000, רובם במשפחות עניות שהתגוררו בצריפים קטנים. 

השכונה מצויה מדרום למרכז העיר ובסמוך אליו. מדרום לשכונה נמצאות השכונות שעריה ואחדות וממזרחה עין-גנים. 

בעבר התאפיינה השכונה באוכלוסייה דתית מיוצאי תימן. עם השנים החליפו בתים משותפים את מקומם של הבתים הפרטיים שאפיינו את השכונה בתחילת דרכה. במקביל אוכלוסיית השכונה הלכה והתגוונה.

==ראו גם==
* הפועל מחנה יהודה - קבוצת הכדורגל המקומית

==קישורים חיצוניים==

* 
* 

==הערות שוליים==

קטגוריה:פתח תקווה: שכונות
קטגוריה:יהדות תימן בארץ ישראל
מרשל גרמניה המזרחית

50px
מרשל גרמניה המזרחית (גרמנית: Marschall der DDR) הייתה דרגת הקצונה הבכירה ביותר בצבא העם הלאומי, צבאה של הרפובליקה הדמוקרטית הגרמנית.

הדרגה נוצרה ב-25 במרץ 1982 על ידי מועצת השרים של גרמניה המזרחית, הדרגה יועדה להענקה לגנרל בעת מלחמה או בזכות הישגים צבאיים יוצאי דופן.

המניע ליצירת הדרגה היה שינוי בתוכניות הקרב של ברית ורשה. במקרה של פריצת מלחמה, המרשל יצטרך לפקד על כל הכוחות המזוינים של גרמניה המזרחית, בעוד שבעבר הכוחות המזרח גרמניים היו כפופים לפיקוד סובייטי.

הדרגה בוטלה בנובמבר 1989 על ידי שר הביטחון תאודור הופמן. מזמן יצירתה עד זמן ביטולה היא לא הוענקה מעולם.

הדרגה הייתה מקבילה לדרגת גנרל-פלדמרשל שהייתה קיימת בצבאות גרמניה לפני שנת 1945.

==קישורים חיצוניים==

*
קטגוריה:גרמניה המזרחית: צבא וביטחון
קטגוריה:דרגות צבאיות
סופיאן אבו זיידה

סופיאן אבו זיידה (נולד ב-1960) הוא בכיר בארגון פת"ח, ששימש כשר לענייני אסירים ברשות הפלסטינית.

==ביוגרפיה==
אבו זיידה נולד במחנה הפליטים ג'בליה שברצועת עזה שתחת השלטון המצרי. לאחר שהשלים את לימודי התיכון, הצטרף לפת"ח.

בין השנים 1981–1993 נכלא בישראל בגין השתייכות לארגון עוין, החזקת אמצעי לחימה, גיוס פעילים ופגיעה במשתפי פעולה. בתקופת מאסרו, הגיע לעמדת הנהגה בתנועה, ושימש כדוברם של האסירים, וכן העמיק את ידיעותיו על החברה הישראלית ואת שליטתו בעברית.

השתחרר בעקבות הסכמי אוסלו והשתלב בתפקידים שונים במנגנוני הרשות. במקביל השלים תואר בוגר בסוציולוגיה באוניברסיטת אל-אזהר בעזה. עם פרוץ האינתיפאדה השנייה בתחילת המאה ה-21, סירב להצטרף להנהגת האינתיפאדה כרבים אחרים מחברי הפת"ח. הוא חש כי רכש חברים ישראלים רבים ואינו מסוגל נפשית ומוסרית לחזור למסלול הטרור, בעקבות כך המשיך ללימודים מתקדמים באוניברסיטת אקסטר בבריטניה. עבודת הדוקטורט שלו עסקה במדיניות של ישראל ובמוסדות היישוב שקדמו לה ביחס לשאלת ירושלים.

לאחר שובו מבריטניה, התמנה ב-2005 לשר לענייני אסירים ברשות הפלסטינית, במשרד שבו שימש סגן-שר ב-1999. כיהן בתפקיד עד לחילופי השלטון ברשות ב-2006.

במהלך עימות חמאס-פת"ח ברצועת עזה בשלהי 2006 נחטף על ידי אנשי חמאס. הללו הגישו אולטימטום לפת"ח אולם שיחררוהו כעבור מספר שעות. בתקרית אחרת אנשי חמאס תקפו ופוצצו את ביתו. בעקבות זאת עבר לגור ברמאללה.

בשנת 2019 שב לג'בליה, לאחר שביתו ברמאללה עוקל על ידי הרשות הפלסטינית, לדבריו בשל היותו מקורב למוחמד דחלאן, יריב של יו"ר הרשות מחמוד עבאס. לאחר מתקפת ה-7 באוקטובר, הבין אבו זיידה שעומדת לפרוץ מלחמה, והצליח להמלט עם משפחתו למצרים דרך מעבר רפיח.

== חיים אישיים ==
אבו זיידה מתגורר במחנה הפליטים ג'בליה, נשוי ואב לארבעה.

==לקריאה נוספת==
* שלומי אלדר, עזה כמוות, ידיעות ספרים, 2005. לפי מפתח

==קישורים חיצוניים==

* [http://www.makorrishon.net/show.asp?id=9132 ריאיון עם אבו זיידה], מקור ראשון
* שלומי אלדר, [http://www.al-monitor.com/pulse/iw/originals/2014/06/abu-zaida-mahmoud-abbas-hamas-palestinians-plo.html# סופיאן אבו זיידה: "אבו מאזן דיקטטור"], ריאיון לאל-מוניטור, 5 ביוני 2014

== הערות שוליים ==

קטגוריה:פעילי פת"ח
קטגוריה:שרי ממשלת הרשות הפלסטינית
קטגוריה:טרוריסטים פלסטינים
קטגוריה:אסירים ביטחוניים בישראל
קטגוריה:אישים שנחטפו
קטגוריה:מחנה הפליטים ג'באליה: אישים
קטגוריה:פלסטינים שנולדו ב-1960
רלי שכטר

רלי שכטר (נולד בתל אביב ב-14 באפריל 1965) הוא ראש המחלקה ללימודי המזרח התיכון באוניברסיטת בן-גוריון בנגב.

==חייו==

רלי שכטר למד לתואר הראשון בחוג להיסטוריה של המזרח התיכון ואפריקה באוניברסיטת תל אביב. בשנת 1999 קיבל תואר דוקטור מאוניברסיטת הרווארד. נושא המחקר שלו היה: "הסיגריה המצרית: מחקר אודות יחסי הגומלין בין צריכה, הפצה, ושיווק במצרים, 1850–1956", העבודה היוותה את הבסיס לספרו האחרון.

החל משנת 1999 מלמד שכטר באוניברסיטת בן-גוריון שבה הוא משמש כמרצה בכיר. בין השנים 2000 עד 2004 כיהן כעורך המדעי של "ג'מאעה: כתב עת בינתחומי ללימודי המזרח התיכון". בין השנים 2004 עד 2007 כיהן כמנהל תוכנית המוסמך הבינלאומית של המחלקה ללימודי המזרח התיכון. בין 2008 ל-2018 כיהן כראש המחלקה.

שכטר עוסק כיום (2011) במחקר השוואתי שבוחן התפתחות של חברות צריכה במצרים וערב הסעודית בתקופת "עשור הנפט", 1984-1974 לערך. מחקר זה מתמקד בשלושה תחומים: א. יצירה של שווקים ואופני שיווק חדשים בשתי המדינות. ב. הקשר שבין חברות צריכה מקומיות ותהליכי הדתה (אסלאמיזציה) שמתחוללים באותו זמן. ג. הפוליטיקה של חברות צריכה מקומיות במיוחד הקשר שבין חברת צריכה למשטרים אוטוריטאריים במצרים וערב הסעודית. מחקר זה ממומן על ידי הקרן הלאומית למדע.

==על ספרו==

ספרו של שכטר שיצא בשנת 2006 "עישון, תרבות וכלכלה במזרח התיכון: שוק הטבק המצרי 1850-2000" עוסק בשאלה כיצד צומחים שווקים מודרניים בתוך המרקם הייחודי למזרח התיכון? שכטר מתמקד בשוק הטבק במצרים ובוחן את יחסי הגומלין של שוק זה עם החברה, הפוליטיקה והתרבות של האזור. שכטר גם בודק את שוק הטבק המצרי כחלק מהשוק העולמי וכמושפע מתהליכי גלובליזציה מסוף התקופה העות'מאנית ועד ימינו. הוא פותח את ספרו בתיאור התפתחותה של תעשיית סיגריות מקומית וכיצד השפיעה הסיגריה המצרית היוקרתית על הפיכתה של הסיגריה למוצר צריכה בינלאומי. בהמשך, שכטר בוחן את תפקיד מוצרי הטבק בעיצוב תודעה מעמדית ולאומית של מעשנים מצריים מקרב מעמד הביניים החדש (אפנדייה). הספר התפרסם באנגליה בכריכה קשה ובמצרים בכריכה רכה, בהוצאת הספרים של האוניברסיטה האמריקאית בקהיר. חלקים ממנו תורגמו והופיעו בכתב העת המצרי "וג'האת נט'ר"

==ספריו==
<div style="direction: ltr;">
* Shechter, Relli. Smoking, Culture and Economy in the Middle East: The Egyptian Tobacco Market 1850-2000. I.B. Tauris Publishers, 2006. 
* Shechter, Relli (Ed.). Transitions in Domestic Consumption and Family Life in the Modern Middle East:Houses in Motion. Palgrave-Macmillan Publishers. 2003. 
</div>

==קישורים חיצוניים==
* 
* [http://in.bgu.ac.il/humsos/mideast/Pages/staff/relli.aspx דף באתר אוניברסיטת בן-גוריון]

קטגוריה:בוגרי אוניברסיטת תל אביב
קטגוריה:בעלי תואר דוקטור מאוניברסיטת הרווארד
קטגוריה:מזרחנים ישראלים
קטגוריה:סגל אוניברסיטת בן-גוריון בנגב: לימודי המזרח התיכון
קטגוריה:ישראלים שנולדו ב-1965
ספרטקי צחינוואלי

ספרטקי צחינוואלי (בגאורגית: სპარტაკი ცხინვალი) היא קבוצת כדורגל מהעיר גורי, שבגאורגיה.

==היסטוריה==
המועדון נוסד לראשונה בשנת 1936 בשם מועדון הכדורגל צחינוואלי כמועדון הכדורגל של העיר צחינוואלי. בשנת 1987 הקבוצה זכתה בגביע הגאורגי. בעונת 2005/06, בעקבות המצב הפוליטי בדרום אוסטיה ומלחמת גאורגיה–רוסיה (2008), הקבוצה לא משחקת בצחינוואלי ושיחקה בגורי הסמוכה. בסוף העונה פרשה הקבוצה. אולם בשנת 2007 נוסדה מחדש בשם ספרטקי צחינוואלי, והיא שיחקה בטביליסי וכיום באצטדיון כַּארְתְּלִי שבגורי. בשנת 2015 שינתה הקבוצה את שמה למועדון הכדורגל צחינוואלי.

==קישורים חיצוניים==
* 
* [https://web.archive.org/web/20110823211611/http://osradio.ru/news/sport//123.html כדורגלני דרום אוסטיה נערכים להשתתפות באליפות הארצית של קונגו, ואינם מתכוונים להשתתף באליפות גאורגיה], 2.8.2005, 

קטגוריה:קבוצות כדורגל גאורגיות
קטגוריה:טביליסי: מועדוני ספורט
קטגוריה:קבוצות כדורגל שהוקמו ב-1936
קטגוריה:קבוצות כדורגל שהוקמו ב-2007
קטגוריה:דרום אוסטיה
קטגוריה:גורי (עיר)
עלי-שיח

עלי-שיח הוא כתב עת ספרותי היוצא לאור על ידי התנועה הקיבוצית.

עלי-שיח נוסד כביטאון של החוגים לספרות של התנועה הקיבוצית, ובמשך הזמן הפך לבמה לפרסום שירה, מסות ספרותיות, מאמרים, מחקרים קצרים וביקורות.

עם עורכי כתב העת נמנו ידידיה יצחקי, כרמל זיסקינד, רחל ארצי ואחרים. עורכת עלי-שיח בשנים האחרונות היא המשוררת והעורכת לאה שניר מקיבוץ בית השיטה. כתב העת יוצא לאור בהוצאת הקיבוץ המאוחד.
בין הכותבים שלקחו חלק ופרסמו מאמרים, יצירות אמנותיות או שירה בכתב העת, הם: אוריאל זוהר, מוקי צור, אברהם שפירא (פצ'י).

==קישורים חיצוניים==
* 
* [http://www.kibutz-poalim.co.il/htmls/page_9002.aspx?c0=43488&bsp=37573&bscrp=1 עלי שיח], באתר של הוצאת הקיבוץ המאוחד / ספרית פועלים

קטגוריה:ישראל: כתבי עת ספרותיים
פייר ז'ילבר

פייר-אז'ן ז'ילבר (בצרפתית: Pierre-Eugene Gilbert; 1907–1982) היה דיפלומט צרפתי, כיהן כשגריר צרפת בישראל.

==ביוגרפיה==
ז'ילבר נולד בדנקרק שבצרפת. למד בבית הספר הצרפתי למדעי המזרח הרחוק. הצטרף בשנת 1932 לשירות הדיפלומטי הצרפתי וכיהן בתפקידים שונים. בזמן מלחמת העולם השנייה שירת בכוחות צרפת החופשית.

ז'ילבר כיהן כשגריר צרפת בישראל בין השנים 1953 ל-1960. בתקופת כהונתו התחממו מאוד היחסים בין שתי המדינות, נקשרו עסקאות שבהן צרפת סיפקה נשק לישראל, סייעה לה בבנית הכור האטומי וסיפקה מטרייה אווירית במבצע סיני. ז'ילבר למד עברית והוא דיבר וקרא בשפה העברית ברמה גבוהה. ז'ילבר זכה לפופולריות רבה בחברה הישראלית, ובשנת 1958 ניטע יער על שמו בביריה שבגליל העליון. על שמו גן ז'ילבר בשיכון למד בתל אביב, רחוב בצפון נתניה, כיכר קטנה בירושלים בסמוך לקונסוליה הצרפתית וגן ציבורי בעכו, שנחנך בנוכחותו.

ז'ילבר המשיך להתבטא בזכות מדינת ישראל גם לאחר שובו לארצו, והדבר הביא אותו לידי עימות עם הנשיא שארל דה גול לאחר מלחמת ששת הימים. הוא נפטר ב-1982 ברואן שבצרפת.

<gallery>
קובץ:Pierre_Gilbert_Forest.jpg|טקס נטיעת היער על שם פייר ז'ילבר
</gallery>

== קישורים חיצוניים ==

* [http://www.ina.fr/video/CAF97514982/plantation-d-arbres-en-israel-video.html סרטון אודות טקס נטיעת היער על שם ז'ילבר ב-1958], באתר INA
* [https://youtu.be/r915zYWjWns?t=202 טקס נטיעת היער על שם ז'ילבר], ארכיון שפילברג, 1958 <small><small>(התחלה 3:22)</small></small>

== הערות שוליים ==
 

קטגוריה:שגרירי צרפת בישראל
קטגוריה:צרפת החופשית: אנשי צבא
קטגוריה:אזרחי כבוד של באר שבע
קטגוריה:יחסי ישראל–צרפת
קטגוריה:מעוטרי מדליית הרזיסטנס
קטגוריה:מעוטרי צלב המלחמה
קטגוריה:קצינים בלגיון הכבוד
קטגוריה:צרפתים שנולדו ב-1907
קטגוריה:צרפתים שנפטרו ב-1982
הטורסו המתפתל

הטורסו המתפתל הוא גורד שחקים בעיר מאלמה בשוודיה. המגדל תוכנן על ידי האדריכל הספרדי סנטיאגו קלטרווה ובנייתו הסתיימה בשנת 2005. גובהו 190 מטר והוא כולל 54 קומות אשר חלקן (התחתונות) משמשות למשרדים אך רוב הקומות הן דירות מגורים. בכך, הוא מגדל המגורים השני בגובהו באירופה והמגדל הגבוה ביותר בסקנדינביה.

תכנונו של קלטרווה, אשר מרבה לקחת את השראתו מעולם הטבע וגוף האדם, נבע מדימוי של טורסו (פלג הגוף העליון) המסתובב ונמתח. הבניין בנוי מסדרה אנכית של תשע קוביות מפותלות אחת מעל השנייה היוצרות פיתול המשכי. הקוביות הבנויות כמסבכים מרחביים דווקא בנויות באופן יציב יותר בזכות הפיתול המכוון היוצר מערכת קורות אלכסוניות. כל קומה היא בצורה של ריבוע וכל ריבוע מסתובב מעט יחסית לריבוע שתחתיו כך שהמגדל כולו משלים למעשה רבע סיבוב לכל אורכו.

מאז פתיחתו, זכה הבניין לשבחים ואף לפרסים מכובדים.

==ראו גם==
* מגדל עזריאלי שרונה

== קישורים חיצוניים ==

* 
* 

קטגוריה:גורדי שחקים
קטגוריה:מאלמה: מבנים
טורסו
קטגוריה:שוודיה: בתי מגורים
מודול הגזירה

מודול הגזירה כמו מודול האלסטיות, הוא ביטוי לקפיציות של החומר בתופעות כמו גזירה ופיתול. 

מודול הגזירה הוא גודל פיזיקלי התלוי בחומר, מודול הגזירה הוא גודל בעל ממדים של מאמץ, למשל ג'יגה פסקל, ניוטון למטר מרובע או ליברה לאינץ' מרובע. הערך המספרי של מודול הגזירה משתנה עם שינוי הטמפרטורה בה נמצא החומר. מבחן המתיחה, מתוצאותיו נגזר הערך של מודול הגזירה נערך בטמפרטורת סביבה מוגדרת ומבוקרת.

גוף מוצק העמוס לגזירה
הגוף הנגזר עובר מעוות זוויתי, כאשר זווית המעוות קטנה אזי הזווית שווה לטנגנס הזווית. המעוות היחסי מוצג על ידי הביטוי:
:<math>\delta \approx \tan \delta =\frac{S}{a}</math>

מאמץ הגזירה בתחום האלסטיות של החומר מוגדר על ידי המכפלה:
:<math>\tau =\ G \delta</math>

כאשר:
*<math>\ G</math> - מודול הגזירה
*<math>\ \delta</math> - מעוות יחסי
*<math>\ \tau</math> - מאמץ הגזירה

מודול הגזירה נקרא גם מודול הקשיחות ומוגדר כיחס בין מאמץ הגזירה לבין מעוות הגזירה. נסמן לפי התרשים:
:<math>G \ \stackrel{\mathrm{def}}{=}\ \frac{F/A} {S/a} = \frac{F a}{S A} = \frac{\tau}{\delta}</math>
כאשר:
* <math>\ F/A</math> - הוא מאמץ הגזירה
* <math>\ {S/a}</math> - הוא מעוות הגזירה היחסי

הקשר בין מודול האלסטיות הנבדק במשיכה לבין מודול הגזירה נתון על ידי הביטוי: <br> 
:<math>\ G=\frac{E}{2(1+\nu)}</math>
הביטוי הזה נקרא גם הקבוע השני של לאמה (אחד משני קבועי לאמה).

*<math>\ G</math> - הוא מודול הגזירה 
*<math>\ E</math> - הוא מודול האלסטיות 
*<math>\ \nu</math> - הוא מקדם פואסון 

בפלדות מתקיים היחס בין מודול האלסטיות לבין מודול הגזירה: <math>\ G = 0.4 E</math>

מקדם פואסון הוא ערך התלוי בחומר, ערכו נע ביו 0.25 לבין 0.5 לרוב החומרים והוא ערך חסר ממדים. לפלדות הערך של מקדם פואסון הוא בסביבות 0.3. בעוד מודול האלסטיות הוא ביטוי לקפיציות של החומר, מקדם פואסון מציג את המעוות הרוחבי כתוצאה מהמעוות האורכי.

== ערכים לדוגמה של מודול הגזירה ==
{| class="toccolours" cellpadding="4" cellspacing="0" border="1" style="border-collapse: collapse"
! bgcolor="#ccccff" colspan="3" | מודול הגזירה (G) לחומרים שונים
|- bgcolor="#ccccff"
! חומר
! [בקג"כ לסמ"ר]
! [Gpa]
|- 
| פלדה רכה
| align="center" | 800,000 
| align="center" | 80
|- 
| יצקת ברזל
| align="center" | 450,000 
| align="center" | 45
|- 
| נחושת
| align="center" | 490,000 
| align="center" | 49
|-
| אלומיניום
| align="center" | 160,000 
| align="center" | 16
|- 
| ניקל
| align="center" | 750,000 
| align="center" | 75
|-
| עופרת
| align="center" | 70,000 
| align="center" | 7
|-
| עץ
| align="center" | 4,500 - 6,500 
| align="center" | 0.45-0.65
|-
| זכוכית
| align="center" | 21,000 - 23,000 
| align="center" | 2.1-2.3
|}

<div style="text-align: left; direction: ltr; margin-left: 1em;">
*Shames I.H., Cozzarelli F.A., Elastic and inelastic stress analysis, Prentice-Hall, 1991, 
*McGraw-Hill Encyclopedia of Engineering, Sybil P. Parker Editor in Chieh. McGraw-Hill Book Company 1983, 
</div>

== קישורים חיצוניים ==
* [http://www.efunda.com/formulae/solid_mechanics/mat_mechanics/elastic_constants_G_K.cfm מודול הגזירה] 
*[https://web.archive.org/web/20060515005218/http://www.jwave.vt.edu/crcd/farkas/lectures/mechprop/tsld001.htm תכונות מכניות] 
* 

קטגוריה:סטטיקה
קטגוריה:הנדסת מכונות
הערבה האסייתית

אזור הערבה ב[[מונגוליה.]]
הערבה האסייתית היא החלק האסייתי של הערבה האירואסייתית, היינו כל אזורי הערבה הנמצאים באסיה ללא הערבות של מערב רוסיה, אוקראינה והונגריה. לעיתים מקובל להכליל את הערבה האסייתית בתוך מרכז אסיה אף על פי שזו נמתחת ממזרח אסיה ועד למערבה. העמים הטורקים והעמים המונגולים הם עיקר האוכלוסייה של הערבה האסייתית ומשפחת השפות האלטאיות היא הקבוצה הלשונית הדומיננטית באזורים אלו.

==ראו גם==
*הערבה האירואסייתית
*מונגוליה
*טורקמניסטן
*קירגיזסטן
*קזחסטן
*אוזבקיסטן
*סיביר

קטגוריה:אסיה: גאוגרפיה
שר בשבילך

"שר בשבילך" הוא אלבום הבכורה של הזמר הישראלי אריק איינשטיין. האלבום יצא בשנת 1966.
== הפקה ==
אלבום הבכורה של איינשטיין יצא ב-1966, אחרי תשע שנות פעילות שבמהלכן התפתח איינשטיין כזמר צעיר וכשרוני, תחילה בלהקת הנח"ל ולאחר מכן עם בצל ירוק ושלישיית גשר הירקון, כשבמקביל הוא מככב בסרטים "ניני" ו"סאלח שבתי" ושיחק בהצלחה גדולה בהצגות "תל אביב הקטנה" ו"אירמה לה דוס".

ליצירת האלבום חבר איינשטיין לפזמונאית דפנה אילת, שאותה הכיר במהלך חברותו בשלישיית גשר הירקון, לה כתבה מספר שירים. לאלבום זה כתבה אילת 11 שירים והלחינה שישה. ישראל גוריון, חברו של איינשטיין לשלישיית גשר הירקון, הלחין את אחד השירים ("ככה נפרדים") והמשוררת תרצה אתר כתבה את אחד השירים ("מרים"). העיבודים, ההפקה המוזיקלית והניצוח על התזמורת נעשו בידי סטו הכהן. שירים בולטים באלבום שזכו להצלחה רבה הם "הגשם מתופף", "אל תבכי ילדה" ו"הלילה הזה".

בשנת 1971 יצא התקליט מחדש, בעטיפה אחרת ותחת השם "אריק איינשטיין" בחברת "ישראפון". בתקליט הוסיפו כרצועת בונוס את השיר "המק המתפרק" (מילים: חיים חפר, לחן: מרגרט מונו) מתוך המחזמר "אירמה לה דוס" מ-1962 (שאר האלבום נשאר כפי שהוא).

==רשימת השירים==

==קישורים חיצוניים==

* 

==הערות שוליים==

קטגוריה:אלבומי בכורה מ-1966
קטגוריה:אלבומי אריק איינשטיין
קטגוריה:אלבומים בעברית
רפאל אלול

רפאל (רפי) אלול (נולד ב-23 באוגוסט 1957) הוא חבר הכנסת לשעבר מטעם העבודה.

==ביוגרפיה==
רפאל אלול נולד במרוקו ועלה לישראל בשנת 1961, בהיותו בן 4.

בשנת 1985 נבחר לראש המועצה המקומית מזכרת בתיה, במקומו של רפאל סוויסה ושימש בתפקיד זה עד שנת 1993, כאשר נבחר במקומו קודמו, רפאל סוויסה. במקביל, נבחר לכנסת השלוש עשרה בשנת 1992. אלול כיהן כחבר הכנסת במשך שתי קדנציות, בשנייה שימש יושב ראש הוועדה לפניות הציבור.

לאחר שלא נבחר לכנסת החמש עשרה, החל לעסוק בפעילות חברתית. מאז הוא משמש יושב ראש עמותת "רוח טובה", מיסודה של שרי אריסון. לקראת הבחירות לכנסת השבע עשרה הלך בעקבות פטרונו הפוליטי שמעון פרס והצטרף לקדימה. הוא הוצב במקום ה-47 ברשימה ולא נבחר לכנסת. לאחר שפרס נבחר לתפקיד נשיא המדינה, מונה אלול לתפקיד יועץ הנשיא לענייני חברה ורווחה. בבחירות לכנסת השמונה עשרה הוצב במקום ה-106 הסמלי ברשימת קדימה לכנסת.

אלול נשוי לעפרה, מייסדת המרכז האקדמי פרס, ואב לשני ילדים. הוא בעל תואר ראשון במדע המדינה ובסוציולוגיה מאוניברסיטת בר-אילן ותואר שני במינהל ציבורי ומינהל עסקים מאוניברסיטת בן-גוריון בנגב.

== קישורים חיצוניים ==
* 
* 
* 

קטגוריה:חברי הכנסת מטעם העבודה
קטגוריה:ישראלים ילידי מרוקו
קטגוריה:עולים בשנות ה-1960
קטגוריה:בוגרי תיכון אורט רחובות
קטגוריה:בוגרי אוניברסיטת בר-אילן
קטגוריה:חברי הכנסת השלוש עשרה
קטגוריה:חברי הכנסת הארבע עשרה
קטגוריה:ראשי מועצת מזכרת בתיה
קטגוריה:יושבי ראש הוועדה לפניות הציבור
קטגוריה:ישראלים שנולדו ב-1957
קטגוריה:פעילי מפלגת קדימה
גלפירה

גְלָפִירָה (ביוונית: Γλαφύρα; 35 לפנה"ס בערך – 7 לספירה בערך) הייתה נסיכה קפדוקית, בתו של ארכלאוס , מלך קפדוקיה האחרון.

== חייה ==
גלפירה נולדה במחצית השנייה של המאה ה-1 לפנה"ס. היא נישאה לאלכסנדר, בנם של הורדוס ומרים החשמונאית, ולזוג נולדו שלושה ילדים: טיגראנס החמישי, מלך ארמניה , אלכסנדר , ובת נוספת. בשל התנהגותה היהירה, שאולי נבעה מהיותה בת למשפחת מלוכה, גלפירה הייתה שנואה על חברים אחרים בבית הורדוס. בתקופה זו נחקרה על ידי הורדוס על דבר ידיעתה על "מזימה שנחרשה" עליו. לאחר שהורדוס הוציא את אלכסנדר להורג, הוא שלח אותה בחזרה לממלכת אביה, יחד עם הנדוניה שלה. ילדיה מאלכסנדר "עזבו את מנהגי היהודים ושמירתם מיד עם הולדתם ועברו למנהגי האבות של ההלנים".

גלפירה פגשה את יובה השני, מלך מאוריטניה בערך בשנת 2 לספירה. אשתו של יובה השני, קלאופטרה סלנה השנייה נפטרה בשנת 6 לספירה, וגלפירה נישאה לו. יוסף בן מתתיהו כתב כי יובה נפטר וגלפירה האלמנה שבה לבית אביה, שם פגשה את ארכלאוס, נשיא יהודה, שהיה בנו של הורדוס מאשתו מלתקי השומרונית. אולם מאחר שיובה מת רק בשנת 23 לספירה, מסתבר כי גלפירה לא התאלמנה אלא יובה כנראה גירש אותה, ככל הנראה בשנת 7 לספירה. ליובה וגלפירה לא היו ילדים משותפים.

גלפירה חזרה ליהודה ונישאה לארכלאוס, לאחר שהתגרש בשל כך מאשתו מרים. מאחר שגלפירה ילדה לאחיו ילדים, הנישואים היו בניגוד לחוקי הייבום. זמן קצר אחרי נישואים אלו, נפטרה גלפירה.

==קישורים חיצוניים==

== הערות שוליים ==

קטגוריה:בית הורדוס
קטגוריה:נסיכות
קטגוריה:נשים במאה ה-1
קטגוריה:נפטרים ב-7
Epstein-Barr virus

נגיף אפשטיין-בר, או בקיצור EBV, הוא וירוס ממשפחת הווירוסים מחוללי ההרפס (herpesvirus), והוא אחד הווירוסים הנפוצים ביותר שתוקפים בני אדם. הווירוס נפוץ בכל רחבי העולם, והוא תוקף את מרבית בני האדם, בשלב זה או אחר במהלך חייהם. בארצות הברית למשל, 95% מן הבוגרים בגילאי 35–40 כבר נדבקו בווירוס בעבר .
הווירוס התגלה על ידי אנטוני אפשטיין, איבון בר וברט אכונג (Anthony Epstein and Yvonne Barr, & Bert Achong) ופורסם לראשונה בלאנסט ב-1964.

תינוקות הופכים פגיעים ל-EBV מרגע שסרה מעליהם הגנת המערכת החיסונית של האם. ההסתמנות הקלינית אצל תינוקות או ילדים צעירים שנדבקו בווירוס היא בדרך כלל קלה ולא משמעותית, אם בכלל. אצל ילדים גדולים יותר ומתבגרים צעירים, ב-35% עד 50% תופיע "מחלת הנשיקה" (מונונוקליאוזיס, infectious mononucleosis). התסמינים של מחלת הנשיקה הם: חום, כאב גרון, קשרי לימפה מוגדלים, לעיתים יתפתח מצב של הגדלת טחול או כבד. לעיתים נדירות תיתכן מעורבות של הלב או מערכת העצבים במהלך המחלה. 

ההדבקה מתבצעת על ידי מגע קרוב עם הפרשות רוק של האדם החולה, ואינה מועברת בדרכים אחרות בדרך כלל, כמו באוויר או על ידי מוצרי דם. אין אמצעים מיוחדים למניעת הדבקה בנגיף. אנשים רבים הם נשאים, וחלקם נותרים מדבקים גם כשהם בריאים לחלוטין ואינם מראים שום תסמינים. מסיבות אלו הימנעות מהדבקה היא בבחינת בלתי אפשרית. תקופת הדגירה, בין רגע ההדבקה לבין הופעת התסמינים, אורכת 4–6 שבועות. האבחנה מתבצעת על סמך התסמינים שמראה החולה, וניתן לאשש זאת בבדיקות דם. 

הטיפול במחלה נועד להקל על התסמינים בלבד, ואין שום תרופה או חיסון יעילים. בדרך כלל המחלה תסתיים לאחר חודש או חודשיים, ולאחר ההדבקה אדם יישאר נשא של הווירוס אשר נותר רדום, בדרך כלל במספר תאים בגרון ובדם, וייתכנו אירועים חוזרים של התעוררות הווירוס, אולם הם יחלפו ללא תסמינים בדרך כלל. עקב כך לא תיתכן הדבקה חוזרת, ולא ניתן לחלות פעמיים במחלת הנשיקה, כתוצאה מ-EBV. אציקלוביר מפחית את ייצור הנגיף, אבל אין לו השפעה רבה על התסמינים של המחלה.

אצל מיעוט קטן מן הנשאים יופיע קשר מסוים בין הווירוס לשני סוגים נדירים של גידולים סרטניים, לימפומת בירקיט וקרצינומה של הפה והלוע (nasopharyngeal). לא ניתן לומר שהווירוס הוא מחולל יחיד, וישנם גורמים רבים אחרים הקשורים להופעתם של גידולים אלו.

במחקר שנערך בשנת 2018 התגלה המנגנון שעומד מאחורי דפוס הפעולה של הווירוס. הווירוס מתקשר לתאי ה-B במערכת החיסון ומשבש את פעולתם. בעקבות המחקר התברר כי קיים קשר בין הווירוס לבין הסיכון ללקות ב-זאבת, טרשת נפוצה, דלקת מפרקים שגרונית, דלקת מפרקים אידיופטית, מחלות מעי דלקתיות, מחלת צליאק וסוכרת מסוג 1. הקשר ההדוק בין הווירוס וטרשת נפוצה הובן טוב יותר בעקבות מאמר שפורסם בסיינס ב-2022, שלפיו הידבקות בווירוס מעלה פי 32 את הסיכוי ללקות בטרשת.

==קישורים חיצוניים==

* 
* 
* [https://www.sciencedaily.com/releases/2018/04/180416121606.htm מחקר חדש: חוקרים גילו את מנגנון הפעולה של הווירוס], באתר sciencedaily

== הערות שוליים ==

קטגוריה:נגיפים
קטגוריה:גורמים מסרטנים
בוסטון ליגל

בוסטון ליגל (אנגלית: Boston Legal) היא סדרת טלוויזיה עטורת פרסים (בהם האמי וגלובוס הזהב) ששודרה בארצות הברית ברשת ABC בין 2004 ל-2008. יוצר הסדרה הוא דייוויד אי קלי, יוצר הסדרות "הפרקליטים", "אלי מקביל" ועוד.

הסדרה מגוללת את סיפורם של עורכי דין במשרד עורכי הדין המצליח "קריין, פול ושמידט", החיים את חיי העושר והמותרות ובבית המשפט מנצחים בכמעט כל מקרה שמגיע לידיהם. הסדרה החלה כספין אוף של "הפרקליטים".

בישראל משודרת הסדרה בערוץ HOT 3 וסטאר וורלד בכבלים וב-yes stars 3 בלוויין.

בנובמבר 2008 הודיעה רשת ABC על הפסקת שידורה של הסדרה, באמצע עונתה החמישית, וזאת לאור הירידה המתמשכת ברייטינג שלה זכתה הסדרה. הסדרה הגיעה לסיומה בפרק כפול ששודר בארצות הברית ב-8 בדצמבר 2008.

==שחקנים ראשיים==
* ג'יימס ספיידר - אלן שור
* ויליאם שאטנר - דני קריין
* קנדיס ברגן - שירלי שמידט
* מארק ואלי - בראד צ'ייס (עונות 1–3)
* רנה אוברז'ונויס - פול לוויסטון (עונות 1–3)
* רונה מיטרה - טארה וילסון (עונות 2-1)
* ג'ולי בואן - דניז באוור (עונות 2–3)
* כריסטיאן קלמנסון - ג'רי אספנסן (עונות 2–5)
* ג'ון לרוקט - קארל סאק (עונות 4–5)

==פרסים==
===פרסי אמי===
* השחקן הראשי הטוב ביותר בסדרת דרמה, עבור גיימס ספיידר (2007)
* שחקן אורח טוב ביותר בסדרת דרמה, עבור כריסטיאן קלמנסון (בתור ג'רי אספנסון: (2006)
* עריכת התמונה והקול הטובה ביותר בסדרה, עבור קרייג האנטר, פיטר קלסי, קלארק קרייג, ויליאם בטלר (2006)
* השחקן המשנה הטוב ביותר בסדרת דרמה, עבור ויליאם שאטנר (2006)
* השחקן הראשי הטוב ביותר בסדרת דרמה, עבור ג'יימס ספיידר (2005)
* שחקן המשנה הטוב ביותר בסדרת דרמה, עבור ויליאם שטנר (2005)

הזכיות בשנת 2004 הם עבור הדמויות בסדרה הפרקליטים שעברו בהמשך לבוסטון ליגל:
* השחקן הראשי הטוב ביותר בסדרת דרמה, עבור ג'יימס ספיידר (2004)
* שחקן אורח הטוב ביותר בסדרת דרמה, עבור ויליאם שאטנר (2004)

===פרס גלובוס הזהב===
* הביצוע הטוב ביותר על ידי שחקן משנה בסדרת דרמה, עבור ויליאם שאטנר (2007)
* הביצוע הטוב ביותר על ידי שחקנית משנה בסדרת דרמה, עבור קנדיס ברגן (2007)
* הביצוע הטוב ביותר על ידי שחקן בסדרת דרמה, עבור ג'יימס ספיידר (2005)

===פרס גילדת שחקני המסך===
* הביצוע הטוב ביותר בסדרת דרמה, עבור ג'יימס ספיידר (2007)
* הביצוע הטוב ביותר עבור צוות שחקנים בסדרת דרמה (2007)
* הביצוע הטוב ביותר עבור צוות שחקנים בסדרה קומית (2006)
* הביצוע הטוב ביותר על ידי שחקן בסדרה קומית, עבור ג'יימס ספיידר (2006)
* הביצוע הטוב ביותר על ידי שחקן בסדרה קומית, עבור ויליאם שאטנר (2006)
* הביצוע הטוב ביותר על ידי שחקנית בסדרה קומית, עבור קנדיס ברגן (2006)

==קישורים חיצוניים==
* 

קטגוריה:ערכים שבהם תבנית בריטניקה אינה מתאימה
קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:דרמות קומיות אמריקאיות
קטגוריה:הקשת האוטיסטית בטלוויזיה
קטגוריה:זוכי פרס פיבודי
קטגוריה:סדרות ספין-אוף אמריקאיות
קטגוריה:סדרות משפטיות אמריקאיות
קטגוריה:תוכניות טלוויזיה שמתרחשות בבוסטון
קטגוריה:ABC: תוכניות וסדרות
The CW

סמליל עד 2024
The CW היא רשת טלוויזיה אמריקאית שהחלה את שידוריה בספטמבר 2006, לאחר מיזוג וסגירת שתי רשתות - The WB ו-UPN. שתי הרשתות נחשבו לקטנות ובעלות רייטינג נמוך, וקיוו להעלות את הרייטינג על ידי איחוד. הרשת מכוונת לאוכלוסייה צעירה בגיל צעיר האטרקטיבי למפרסמים (18–34) באמצעות שידורי סדרות דרמות נעורים. הסדרות אומנם מצליחות למשוך את קהל היעד הצעיר אבל קהל זה צופה בהן בפלטפורמות אחרות ופחות בערוץ בטלוויזיה.

האות C בשם מצביעה על חלקה של קבוצת CBS (בעלת UPN לשעבר), ו-W מצביעה על Warner, מבית האחים וורנר, בעלי הרשת הקודמת, The WB.

ב-15 באוגוסט 2022 נמסר על מכירת 75% מההחזקות ברשת לתאגיד התקשורת "נקסטאר מדיה גרופ" , הבעלים הגדול ביותר של תחנות טלוויזיה מקומיות בארצות הברית. בעקבות העסקה, שתושלם במהלך הרבעון האחרון של שנת 2022, ימשיכו החברות "פרמאונט גלובל" ו"האחים וורנר דיסקברי" להחזיק ב-12.5% כל אחת.

== אופי הערוץ ==
כאשר החל הערוץ לשדר, בספטמבר 2006, רוב הסדרות ששודרו היו עונות חדשות לסדרות של UPN ו-WB. עם השנים הוחלט על ביטול מספר רב של סדרות שלמרות הרייטינג היציב שקיבלו, לא עמדו בציפיות. לכן, החל מ-2008 קהל היעד העיקרי של "The CW" הוא צעירים בגילים 18–34, פלח שוק שנחשב לרווחי ביותר בעיני המפרסמים. החלטה זו השפיעה רבות על אופי הערוץ בשנים שבאו לאחר מכן. הערוץ לא שידר בימי שבת וראשון. לוח השידורים של הערוץ התכווץ לשעתיים ביום וכיום סדרות הערוץ משודרות בשעות 20:00–22:00. בנוסף, הרשת הפסיקה להפיק קומדיות מצבים באורך חצי שעה בטענה שקהל היעד לא מתעניין בסוג הזה.

== קישורים חיצוניים ==

* 

==הערות שוליים==

*
קטגוריה:ערוצי טלוויזיה אמריקאיים
קטגוריה:וורנר מדיה
קטגוריה:CBS
שמחה צחובל

שמחה צחובל כ[[שבתי צבי, בהצגת תיאטרון האהל על פי נתן ביסטריצקי, אמצע שנות ה-30]]
קברו של צחובל ב[[בית העלמין קריית שאול]]
שמחה סניָה (סנקה) צֶחוֹבָל (1901 – 10 בנובמבר 1955) היה שחקן תיאטרון ישראלי, שחקן אופי, מראשוני תיאטרון האהל.

צחובל נולד למשפחה בת שלושה ילדים וגדל בעיר בנדרי שבבסרביה, רוסיה. התחנך בגימנסיה העברית שוורצמן בעירו.
עלה לארץ ישראל ב-1921 עם משפחתו. אביו, שלום, נמנה עם מייסדי המושבה כפר סבא.
היה משחקניו הקבועים של תיאטרון "האהל", והיה ידוע במיוחד בהופעתו בתפקיד הראשי במחזה "שלמה המלך ושלמי הסנדלר" שכתב סמי גרונמן, בשנת 1943 בגלגולו הראשון כמחזה, בטרם עובד למחזמר.
צחובל חי תקופה מסוימת בזוגיות עם לוסיה לייקין, שחקנית האהל אף היא, לאחר שזו נפרדה מבעלה, אברהם שלונסקי.

שמחה צחובל נפטר ערירי מסרטן הגרון.

==קישורים חיצוניים==

* 
* 
* 
* ישראל גור, "צחובל ותפקידיו", בתוך: משה תמרי (עורך), קהִלת בנדרי: ספר זיכרון, תל אביב: ועד יוצאי בנדרי בישראל: בהשתתפות יוצאי בנדרי בארצות הברית, תשל"ה, עמ' 237; נדפס במקור בספרו של גור המשחקים אביון ומלך, תשט"ז) (, תמונה 241)
* 

==הערות שוליים==

קטגוריה:שחקני תיאטרון ישראלים
קטגוריה:שחקני תיאטרון אהל
קטגוריה:אנשי העלייה השלישית
קטגוריה:אישים הקבורים בבית הקברות קריית שאול
קטגוריה:ישראלים שנולדו ב-1901
קטגוריה:ישראלים שנפטרו ב-1955
כף קולומביה

כף קולומביה (באנגלית: Cape Columbia) הוא הנקודה הצפונית ביותר בקנדה. לשון יבשה זו ממוקמת באי אלסמיר שבטריטורית נונאווט, והיא ממוקמת במיקום 83°06′41″ צפון, 069°57′30″ מערב. הכף שוכן לחופו המערבי של ים לינקולן המהווה חלק מהאוקיינוס הארקטי, צפונית מערבית לכף שרידן ולתעלת רובסון. הכף הוא הנקודה היבשתית הצפונית ביותר על פני כדור הארץ שאינה בגרינלנד (בגרינלנד ישנה יבשה צפונית יותר), ומרחקה מהקוטב הצפוני - 769 ק"מ.

כף קולומביה התגלה לראשונה על ידי מגלה הארצות הבריטי ג'ורג' נארס אשר חקר את האזור בין השנים 1875 ו-1876. הכף שימש כנקודת האספקה הצפונית ביותר במהלך מסעו האחרון של רוברט פירי בניסיון להגיע אל הקוטב הצפוני.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:נונאווט: גאוגרפיה
קולומביה
קטגוריה:הארכיפלג הארקטי הקנדי